Ogres novada sporta centra direktorei

Dzirkstītei Žindigai

no

(vecāka vārds, uzvārds)

(kontakttālrunis)

(e-pasts)

**IESNIEGUMS**

Lūdzu uzņemt manu dēlu/ meitu *(attiecīgo pasvītrot vai apvilkt)*

|  |  |  |  |  |  |  | - |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| (vārds, uzvārds, personas kods)  dzimšanas dati (*dd.mm.gggg):* |  | | | | | | | | | | | | |

Ogres novada sporta centrā (turpmāk – Sporta centrs) – 20\_\_\_./20\_\_\_. mācību gadā:

| Interešu ievirzes izglītības sporta programmā |  |
| --- | --- |
| Deklarētā dzīves vieta |  |
| Faktiskā dzīves vieta |  |
| Izglītības iestāde, kurā mācās  Klase/mācību kurss |  |
|  |
| Tālruņa Nr.: *Māte:*  *Tēvs:*  *Audzēknis:* |  |
|  |
|  |

Kopā ar iesniegumu iesniegti šādi dokumenti:

*Ārsta izziņa par veselības stāvokli, kas apliecina, ka ir atļauts nodarboties ar izvēlēto interešu izglītības sporta programmu (izņemot galda spēles).*

***Ievēro:***

* Audzēkņa un viņu likumisko pārstāvju tiesības un atbildība noteikti Sporta centra Nolikumā un citos iekšējos normatīvajos aktos, tostarp Iekšējās kārtības noteikumos, kas ir šī iesnieguma neatņemama sastāvdaļa (pielikumā). Ar savu parakstu audzēkņa likumiskie pārstāvji apliecina, ka ir iepazinušies ar iekšējās kārtības noteikumiem un apņemas tos ievērot, un nodrošināt, ka Izglītojamais tos ievēro.
* Vecāki ar savu parakstu apliecina, ka izglītojamā veselības stāvoklis atbilst izvēlētajai interešu izglītības sporta programmai.
* Vecāki apņemas laicīgi informēt Ogres novada sporta centru, informatīvi nosūtot elektroniskā pasta vēstuli uz e-pastu kristine.tobiase@ogresnovads.lv, ja izglītojamais nevēlas turpināt apmeklēt interešu izglītības ievirzes sporta programmu, kā arī pēc tam aizpildot iesniegumu par atteikšanos no nodarbībām.
* Vecāki ar savu parakstu apliecina, ka neiebilst bērna dalībai sporta sacensībās kā arī bērna sasniegumu un fotogrāfiju atspoguļošanai masu saziņas līdzekļos.

| Likumiskā pārstāvja paraksts |  |  |  |
| --- | --- | --- | --- |
|  |  | (paraksts, paraksta atšifrējums) | (datums) |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Pielikums pie iesnieguma)

**OGRES NOVADA SPORTA CENTRA IEKŠĒJĀS KĀRTĪBAS NOTEIKUMI**

(turpmāk tekstā - Noteikumi)

**I. VISPĀRĒJIE JAUTĀJUMI**

1. Noteikumi nosaka Ogres novada sporta centra (turpmāk – Sporta centrs) gan profesionālās, gan interešu izglītības ievirzes programmu audzēkņu izglītības procesu organizāciju.

2. Iekšējās kārtības noteikumu (turpmāk – Noteikumi) ievērošana nodrošina audzēkņu drošību sekojošās sporta bāzēs: Sporta centrā un tā teritorijā (Skolas ielā 21, Ogrē un Skolas ielā 12, Ogrē), Sporta centra nomātajās sporta bāzēs Ogres novadā gan iekštelpās, gan ārā (turpmāk tekstā visas kopā un katra atsevišķi – Sporta bāze), kā arī Sporta centra organizētajos pasākumos.

3. Noteikumi nosaka Sporta centra, Sporta centra darbinieku un audzēkņu tiesības un pienākumus.

4. Noteikumi nosaka audzēkņu vecāku, aizbildņu un pavadošo personu tiesības, un pienākumus.

5. Noteikumi nosaka kārtību, kādā Sporta centrā uzturas svešas un nepiederošas personas.

6. Noteikumi nosaka rīcību, ja audzēknis kādas personas darbībā saskata draudus savai vai citu personu drošībai.

7. Noteikumi nosaka Noteikumu I. daļas 3.-5. punktos minēto personu (turpmāk visas kopā un katra atsevišķi – Persona) atbildību.

8. Noteikumi nosaka atbildīgo un kārtību, kādā Persona tiek iepazīstināta ar iekšējās kārtības noteikumiem.

9. Noteikumi ir saistoši visiem audzēkņiem, treneriem un audzēkņu vecākiem, aizbildņiem, likumiskajiem pārstāvjiem vai pavadošajām personām, kā arī jebkurai personai, kas uzturas Sporta centra Sporta bāzēs.

**II. IZGLĪTĪBAS PROCESA ORGANIZĀCIJA PROFESIONĀLĀS IZGLĪTĪBAS IEVIRZES PROGRAMMĀM (turpmāk tekstā - PIIP) UN INTEREŠU IZGLĪTĪBAS IEVIRZES PROGRAMMĀM (turpmāk tekstā – IIIP)**

***1. Audzēkņu uzņemšana***

1.1. Sporta centrā audzēkņi tiek uzņemti visā mācību gada laikā PIIP vai IIIP ietvaros ar attiecīgā trenera/pedagoga piekrišanu.

1.2. IIIP audzēkņi tiek uzņemti tikai uz vienu mācību gadu, t.i., uz attiecīgās IIIP darbības laiku.

1.3. Audzēkņu uzņemšana gan PIIP, gan IIIP notiek pēc audzēkņa likumiskā pārstāvja rakstiska iesnieguma saņemšanas (Iesnieguma veidlapas iespējams saņemt pie trenera, Sporta centra direktora vietnieka izglītības jomā, mācību darba organizatora, vai pieejamas Sporta centra mājas lapā [www.ogressportacentrs.lv](http://www.ogressportacentrs.lv)). Vienlaikus ar parakstu uz iesnieguma, bērna likumiskais pārstāvis apliecina par iepazīšanos ar iekšējās kārtības noteikumiem un to ievērošanu.

1.4. Vecāku un likumisko pārstāvju informēšana par Izglītošanas līguma ar Sporta centru (turpmāk tekstā – Līgums) slēgšanu notiek izmantojot iesniegumā norādīto kontaktinformāciju. Līguma slēgšana attiecās vienīgi uz PIIP.

**2. *Nodarbību un pasākumu norise***

* 1. Visas nodarbības un masu pasākumi Sporta centrā un tā teritorijā darba dienās un brīvdienās notiek laikā no plkst. 9.00 līdz plkst. 22:00. Atsevišķās situācijās laiks var tikt saskaņots ar Sporta centra direktoru.

2.2. Nodarbības gan PIIP, gan IIIP Sporta centra Sporta bāzēs notiek saskaņā ar Sporta centrā publiski pieejamu nodarbību grafiku, kas PIIP apstiprināts ar Sporta centra direktora vai Sporta centra direktora vietnieka izglītības jomā parakstu un IIIP – ar Mācību procesa organizatora parakstu.

* 1. Par izmaiņām nodarbību grafikā treneris paziņo audzēkņiem iepriekšējā nodarbībā vai informē audzēkņu vecākus vai aizbildņus personīgi iespējami laicīgi. PIIP nodarbību grafika izmaiņas tiek saskaņotas ar Sporta centra direktora vietnieku izglītības jomā, IIIP nodarbību grafika izmaiņas tiek saskaņotas ar Mācību procesa organizatoru
  2. Sporta centrā audzēkņi drīkst darboties tikai trenera vai trenera noteiktās pilngadīgas personas vadībā. Nodarbību un pasākumu laikā par kārtību atbild atbildīgais treneris.
  3. Audzēkņi un treneri nodarbību vietā ierodas ne agrāk kā 15 minūtes pirms nodarbības sākuma, taču ne vēlāk, kā noteiktais nodarbības sākums, uz sacensībām ne ātrāk ka vienu stundu pirms to sākuma, pēc sacensībām garderobi noteikts atstāt 30 minūšu laikā.

2.6. Audzēkņi aiziet no nodarbības drīkst tikai ar trenera atļauju.

2.7. Treneris nodarbību vietu atstāj beidzamais, pārliecinoties, vai visi audzēkņi aizgājuši.

2.8. Pēc nodarbības un/vai pasākuma trenerim jāpārliecinās par audzēkņu iespēju nokļūt mājās.

**3. *Nodarbību kavējumi***

3.1. Informāciju par kavējumiem treneris saņem no audzēkņu likumiskajiem pārstāvjiem telefoniski vai rakstiski.

3.2. Ja audzēknis nav ieradies 2-3 treniņus pēc kārtas un Sporta centrā nav informācijas par neierašanās iemeslu, treneris vienas dienas laikā sazinās ar audzēkņa vecākiem vai aizbildņiem, lai noskaidrotu audzēkņa neierašanās iemeslus.

**4. *Telpu un Sporta bāžu izmantošana***

4.1. Nodarbībā un/vai pasākumā izmantotās Sporta centra Sporta bāzes pēc nodarbības un/vai pasākuma ir jāsakārto, par ko atbildīgs ir atbildīgais treneris.

4.2. Sporta centra ģērbtuvju, inventāra telpu un citu telpu atslēgas pirms un pēc nodarbības pie dežuranta saņem un nodod treneris.

4.3. Par pamanītajiem inventāra vai Sporta centra aprīkojuma, telpu bojājumiem, nekavējoties jāinformē dežurantu.

4.4. Ja nodarbības notiek Sporta centra nomātajās Sporta bāzēs, audzēkņiem un treneriem jāievēro attiecīgo Sporta bāžu iekšējās kārtības u.c. noteikumi.

**III. AUDZĒKŅU PĀRCELŠANAS UN ATSKAITĪŠANAS KĀRTĪBA**

***1. Profesionālās izglītības ievirzes programmām (PIIP):***

1.1. Par audzēkņu pārcelšanu nākamajā apmācības gada grupā izskata pedagoģiskās padomes sēdē līdz nākamā mācību gada sākumam;

1.2. Nākamajā apmācības gada grupā pārceļ, ja audzēknis atbilst grupu nosacījumiem un ir izpildījis attiecīgās grupas kvalifikācijas rezultatīvos kritērijus atbilstoši Ministru kabineta noteikumos noteiktiem rezultativitātes kritērijiem (turpmāk – kritēriji);

1.3. Ja audzēknis nav izpildījis rezultativitātes kritērijus, viņš turpina trenēties iepriekšējā/ nākamajā grupā, nesaņemot valsts finansējumu;

1.4. Audzēkni nākamajā grupā pārceļ vai atstāj iepriekšējā grupā ar Sporta centra direktora rīkojumu, ko izdod līdz nākamā mācību gada sākumam.

1.5. Pamatojoties uz audzēkņa vai nepilngadīgā audzēkņa likumiskā pārstāvja vai trenera iesniegumu, audzēkni var atskaitīt no izglītojamo skaita šādos gadījumos:

1.5.1. Ja audzēknim atkārtoti neatbilst rezultativitātes kritēriji;

1.5.2. Ja audzēknim ir nepietiekams un neattaisnots nodarbību apmeklējums (75% un vairāk no nodarbību skaita);

1.5.3. Ja audzēknim ir nevēlēšanās nodarboties ar attiecīgi izvēlēto sporta veidu;

1.5.4. Audzēkņu veselības stāvokļa dēļ;

1.5.5. Ja audzēknis ir pārkāpis iekšējās kārtības noteikumus;

1.5.6. Ja audzēknis pāriet uz citu sporta skolu/ sporta klubu;

1.5.7. Ja audzēknis maina dzīvesvietu;

1.5.8. Ja audzēknis ir saņēmis apliecību par profesionālās ievirzes sporta izglītību programmu apguvi (20V 813001, 30V 813001);

1.5.9. Citu iemeslu dēļ.

***2. Interešu izglītības ievirzes programmām (IIIP)***

2.1. IIIP darbība ir vienu mācību gadu, līdz ar to, audzēkņi piesakās katru gadu no jauna.

2.2. Sporta centrs var lemt par audzēkņu atskaitīšanu, ja:

2.2.1. nodarbību kavējums ir ilgāks par 2 mēnešiem, izņemot, ja kavējuma iemesls ir slimība – šajā gadījumā par ilgstošu prombūtni jāinformē attiecīgās interešu izglītības ievirzes programmas pedagogs. Nepieciešamības gadījumā Sporta centrs var pieprasīt attiecīgu ārsta vai ārstējošās iestādes izziņu/slēdzienu.;

2.2.2. tiek pārkāpti iekšējās kārtības noteikumi;

2.1.2. tiek saņemts iesniegums no audzēkņa likumiskajiem pārstāvjiem par audzēkņa atskaitīšanu;

* + 1. saņemot un izvērtējot trenera iesniegumu.

**IV. ATBILDĪGIE UN KĀRTĪBA, KĀDĀ AUDZĒKŅI TEK IEPAZĪSTINĀTI AR IEKŠĒJĀS KĀRTĪBAS NOTEIKUMIEM.**

***1. Iepazīšanās ar iekšējās kārtības noteikumiem***

1.1. Par iepazīšanos ar Noteikumiem un par to ievērošanu, attiecīgi audzēknis vai audzēkņa likumiskais pārstāvis parakstījies Sporta centrā iesniegtajā iesniegumā par uzņemšanu (skat. Noteikumu II daļas 1.3. punktu).

1.2. Grupas treneris iepazīstina audzēkņus ar Sporta centra un nomāto Sporta bāžu iekšējās kārtības noteikumiem un drošības noteikumiem treniņos un sacensībās divas reizes gadā – septembra un janvāra sākumā. Audzēkņi parakstās par to ievērošanu mācību darba uzskaites žurnālā.

1.3. Par ugunsdrošību, elektrodrošību reizi gadā audzēkņus informē grupas treneris. Audzēkņi parakstās par to ievērošanu mācību darba uzskaites žurnālā.

1.4. Pirms došanās uz sacensībām, nometnēm un masu pasākumiem grupas treneris instruē audzēkņus par drošības un kārtības noteikumiem pasākumos.

1.5. Par pirmās palīdzības sniegšanu audzēkņus informē treneris sadarbībā ar Sporta centra medicīnas personālu vai citu pieaicinātu profesionālu personu ne retāk kā vienu reizi gadā.

***2. Noteikumu neievērošana nodarbību laikā***

2.1. Ja noticis noteikumu pārkāpums, tad treneris ar audzēkņiem Noteikumus pārrunā atkārtoti.

2.2. Iekšējās kārtības noteikumi tiek pārskatīti un pārrunāti papildus pēc vajadzības, ja radusies iekšējās kārtības pārkāpumu situācija. Par noteikumu pārrunāšanas faktu treneris izdara atzīmi mācību darba uzskaites žurnālā un audzēkņi parakstās par to ievērošanu.

**V. RĪCĪBA VESELĪBAS UN DROŠĪBAS DRAUDU GADĪJUMĀ**

1. Ja nodarbību laikā ir radušies draudi audzēkņa veselībai, treneris ir atbildīgs par pirmās palīdzības sniegšanu audzēkņiem.

2. Gadījumos, kad audzēknis kādas Sporta centrā un tā teritorijā esošas personas darbībā saskata draudus savai vai citu personu drošībai, audzēknis ziņo Sporta centra dežurantam vai tuvākajam darbiniekam, kurš izvērtē situāciju un veic pasākumus draudu novēršanai.

3. Gadījumos, ja tiek konstatēta fiziska vai emocionāla vardarbība pret audzēkni, kas ir administratīvā vai kriminālā kārtā sodāma, direktors nekavējoties ziņo tiesībsargājošām iestādēm.

**VI. AUDZĒKŅU TIESĪBAS**

1. Ikvienam audzēknim ir tiesības uz netraucētu darbu nodarbībās.

2. Tiesības uz nodrošinātu veselības un dzīvības aizsardzību Sporta centrā un tā organizētajos pasākumos.

3. Apmeklēt Sporta centra Sporta bāzes un iegūt mūsdienu prasībām atbilstošu profesionālās un/vai interešu izglītības ievirzes izglītību.

4. Saņemt motivētu savu prasmju, zināšanu un uzvedības novērtējumu gan no treneru, gan Sporta centra vadības, gan Ogres novada pašvaldības puses.

5. Pilnveidoties kulturālā un tikumiskā gaisotnē.

6. Pārstāvēt Sporta centru, Ogres novada pašvaldību, kā arī Latvijas valsti dažāda mēroga sacensībās.

7. Saņemt no trenera savlaicīgu informāciju par plānotajām sacensībām un to apjomu, normatīviem un to kārtošanu, nometnēm u.c.

8. Treniņu procesā izmantot Sporta centra Sporta bāzēs esošo materiāli tehnisko bāzi.

9. Domstarpību gadījumā lūgt palīdzību trenerim vai Sporta centra vadībai.

10. Ierosināt Sporta centra Nolikuma izmaiņas un papildinājumus.

11. Audzēkņiem ir tiesības atklāti izteikt savu argumentētu viedokli un ieteikumus, paust savu viedokli par treniņu saturu un to metodēm.

12. Ieteikt priekšlikumus Sporta centra dzīves pilnveidošanai.

13. Koleģiāli izvērtēt citu audzēkņu uzvedību un treniņu procesu.

14. Saņemt informāciju par visiem ar treniņu procesiem saistītiem jautājumiem.

**VII. AUDZĒKŅU PIENĀKUMI**

***1.Noteikumu, instrukciju un prasību ievērošana***

1.1. Ievērot Sporta centra iekšējās kārtības noteikumus un ar savu rīcību nediskreditēt Ogres novada sporta centru.

1.2. Precīzi ievērot drošības instrukcijas.

1.3. Precīzi ievērot rīcību ārkārtas situācijās – evakuācijas plānu un operatīvo dienestu izsaukšanas kārtību.

1.4. Ievērot antidopinga noteikumus.

1.5. Ievērot medicīniskās kontroles prasības.

1.6. Ievērot personiskās higiēnas prasības.

***2. Pienākumi, prasības nodarbību laikā:***

2.1. Nodarbībās jāpiedalās atbilstošā sporta apģērbā, tīros sporta apavos atbilstoši sezonai un paredzētajam treniņa procesam.

2.2. Nodarbību laikā aizliegts izmantot mobilos telefonus, kas varētu traucēt treniņu procesam.

2.3. Nodarbību laikā nelietot košļājamās gumijas.

2.4. Nodarbību laikā noņemt rotaslietas.

2.5. Saudzēt un nebojāt iekārtas, inventāru, telpas, sava un biedru lietas.

2.6. Aizliegts garderobē glabāt naudu, mobilos telefonus un citas vērtīgas mantas.

2.7. Ievērot tīrību un kārtību ģērbtuvēs, koplietošanas telpās un treniņu nodarbību vietās, kā arī aktīvi piedalīties kārtības uzturēšanā.

2.8. Nodarbību laikā aizliegts bezmērķīgi klaiņot pa Sporta centru un traucēt citus treniņus.

***3. Kārtības un drošības prasības Sporta centrā:***

3.1. Audzēkņiem, kuri ieradušies ātrāk uz treniņu, aizliegts atrasties Sporta centra sporta hallē (Skolas ielā 21, Ogrē) un sporta zālē (Skolas ielā 12, Ogrē) bez trenera uzraudzības.

3.2. Aizliegts audzēkņiem Sporta centrā spēlēt azartspēles, kārtis, u.c.

3.3. Aizliegts bezmērķīgi uzturēties ģērbtuvēs un aiztikt svešas mantas.

3.4. Audzēkņiem aizliegts nodarbību un pasākumu laikā smēķēt, lietot alkoholiskos dzērienus vai atrasties reibuma stāvoklī, kā arī aizliegts lietot citas apreibinošās vielas Sporta centra telpās vai tā teritorijā.

3.5. Nodarbību un pasākumu laikā Sporta centra telpās aizliegts ēst saulespuķu sēklas, nedrīkst ienest ēdienu vai dzērienu stikla/ plīstošos traukos

3.6. Aizliegts Sporta centrā ienest pirotehniku, šaujamieročus, asus priekšmetus, alkoholu, narkotikas, toksiskās un psihotropās vielas, gāzes baloniņus, gāzes pistoles, cigaretes.

***4. Uzvedības, attieksmes un ētikas prasības, pienākumi***

4.1. Mērķtiecīgi apgūt profesionālās ievirzes sporta veida programmu, veicināt savu sportisko izaugsmi.

4.2. Ievērot treneru tiesības uz apzināti netraucētu treniņu, sacensību organizēšanu un vadīšanu.

4.3. Regulāri piedalīties treniņu nodarbībās, ievērojot iekšējās kārtības un drošības noteikumus, un disciplīnu, ar savu uzvedību netraucējot treniņu norisi.

4.4. Treniņos uzmanīgi sekot līdzi, izpildīt treneru dotos norādījumus un uzdevumus, kā arī netraucēt citiem treneriem un to audzēkņiem.

4.5. Uzņemties atbildību par uzvedību treniņu, sacensību, nometņu un citu Sporta centra organizēto pasākumu laikā.

4.6. Ar cieņu un respektu izturēties pret jebkuru Sporta centrā esošo treneri, darbinieku, audzēkni.

4.7. Audzēkņiem aizliegts fiziski un psiholoģiski ietekmēt citus audzēkņus un Sporta centra personālu.

4.8. Nepieļaut emocionālu un fizisku vardarbību.

4.9. Sporta centra telpās un teritorijā aizliegts lietot rupjus un apvainojošus vārdus.

4.10. Ar cieņu izturēties pret valsts un Sporta centra simboliem, kā arī dažādām rasēm, tautām, etniskajām grupām un to pārstāvjiem.

4.11. Aizliegts veikt jebkādas Noteikumos minētas darbības, kas ir pretrunā ar indivīda godprātību, taisnīgumu, labo gribu, sabiedrībā vispārpieņemtām ētikas un morāles normām.

**VIII. KĀRTĪBA, KĀDĀ OGRES SPORTA CENTRĀ UZTURAS SVEŠAS UN NEPIEDEROŠAS PERSONAS, ATBILDĪBA**

1. Sporta centram nepiederošas personas, kuras ierodas un īslaicīgi uzturas Sporta centra iekštelpās, piesakās pie dežuranta.

2. Par sacensību dalībnieku rīcību atbild katra dalībnieka treneris.

3. Par maksas treniņu grupu dalībnieku rīcību atbild grupas treneris/ persona, kas parakstījusi līgumu ar Sporta centru par maksas pakalpojumu, saskaņā ar Sporta centra Iekšējās kārtības noteikumiem.

4. Par kontrolējošo institūciju, pašvaldības pārstāvju un citu personu rīcību Sporta centrā atbild Sporta centra direktors.

5. Bērnu likumiskajiem pārstāvjiem un/vai pavadošajām personām nav tiesību atrasties ģērbtuvēs pirms un pēc nodarbībām. Atsevišķos gadījumos tikai tad, ja iepriekš panākta vienošanās ar Sporta centra direktoru.

6. Treniņu laikā audzēkņu/ bērnu likumiskajiem pārstāvjiem un/vai pavadošajām personām aizliegts atrasties treniņu norises telpās Sporta centra Sporta bāzēs - jāuzturas uzgaidāmajās telpās.

7. Sporta centra rīkoto pasākumu laikā kā arī ārpus nodarbībām par savu bērnu uzvedību Sporta centra Sporta bāzēs atbildīgi ir bērnu likumiskie pārstāvji.

8. Sporta centra darbinieki nenes atbildību par atstātajām mantām.

**IX. ATBILDĪBA PAR IEKŠĒJĀS KĀRTĪBAS NOTEIKUMU NEIEVĒROŠANU**

1. Par iekšējās kārtības noteikumu neievērošanu audzēkņiem:

1.1. Tiek izteikts mutisks aizrādījums;

1.2. Rakstisks ziņojums vecākiem vai aizbildņiem un/ vai pārrunas ar vecākiem vai aizbildņiem;

1.3. Piezīme Sporta centra direktora rīkojumā;

1.4. Izslēgšana no Ogres novada sporta centra.

2. Par materiāliem zaudējumiem, kas nodarīti Sporta centram, tā Sporta bāzēm, darbiniekiem vai audzēkņiem, vainīgā persona atbild saskaņā ar Latvijas Republikas normatīvajiem aktiem, pamatojoties uz sastādīto aktu.

3. Par Noteikumu neievērošanu jebkurš Sporta centra darbinieks, kurš to konstatē, ir tiesīgs pieprasīt no audzēkņa rakstisku paskaidrojumu.

4. Audzēkņa paskaidrojumu un izdarīto pārkāpumu izvērtē Sporta centra direktors, attiecīgā audzēkņa treneris; nepieciešamības gadījumā tiek piesaistīti audzēkņa likumiskie pārstāvji. Audzēkņu personas lietā tiek saglabāti viņa rakstītie paskaidrojumi.

5. Par ikvienu konstatēto Noteikumu pārkāpumu treneris informē audzēkņa likumiskos pārstāvjus.

6. Par atkārtotiem pārkāpumiem ar pedagoģiskās padomes sēdes lēmumu var atskaitīt no Sporta centra, par to informējot audzēkņa likumiskos pārstāvjus. Uz pedagoģiskās padomes sēdi tiek uzaicināti audzēkņa likumiskie pārstāvji, izņēmuma kārtā var būt gadījumi, kad audzēknis ir pilngadīgs.

**X. IZMAIŅAS IEKŠĒJĀS KĀRTĪBAS NOTEIKUMOS**

1.Izmaiņas Noteikumos var ierosināt pedagoģiskā padome vai Sporta centra direktors.

2.Noteikumos var tikt veikti grozījumi vai papildinājumi, attiecīgi par to iepazīstinot audzēkņus, ko katrs apliecina ar parakstu.

3. Izmaiņas Noteikumos apstiprina Sporta centra direktors. .